کانادا, ناتو دایره سیده افغانستان ده فعالیت یوریتگن کانادالیک حربی لر گه ترجمان لیک قیلگن افغانستان لیک ترجمان لر و عایله لری بیلن علاقه لی خاص بیر برنامه باشلتدی.
تشقی ایش لر وزیری مارک گارنیو, ملی مدافعه وزیری هارگیت ساجان, وطنداشلیک و مهاجرت اداره سی نینگ باشلیغی مارکو مندیسینو اورتاق مطبوعاتی کنفرانس ترتیب له دی.
مطبوعاتی کنفرانسده, بو کیشی لرنینگ افغانستان دن چیقاریلیشی اوچون وقت نینگ انچه مهم ایکن لیگی و کانادا گه "جوده یقینده" کیلیش لری نینگ کوتیلیاتگن لیگی بیلدیریلدی.
مندیسینو, "اولرنی تشلب کیلمه یمیز.  شوباعث وقتیده و قرارلی بیر شکلده اقدام قیله میز.  کانادا اوله راق بیز بیلن همکارلیک قیلگن کیشی لر نینگ بیز هم یانیده بوله میز" دییه قید ایتدی.
مطبوعات ییغینیده ایتیلیشیچه, ینگی برنامه, کانادا قوراللی کوچ لری نینگ افغانستانده فعالیت یوریتگن 2001- و 2014- ییل لر ده خوددی شوو حربی لر بیلن ترجمان, آشپز, ایشچی, امنیتی پرسونل و ایلچیلیک پرسونلی بولیب ایشله گن کیشی لر و عایله اعضالری نی قمره گن لیگی بیلدیریلدی.
کانادالیک حربی لر بیلن همکارلیک قیلگن برچه افغانستانلیک پرسونل و عایله اعضا لری نینگ 31- آگست دن آلدین کانادا گه انتقال ایتتیریلیشی کوتیلماقده.
کانادالیک وزیر لر, خوفسیزلیک تدبیر لری دایره سیده اوشبو کیشی لرنینگ انتقال ایتتیریلیشی بوییچه پروسه نینگ جزئیاتی حقیده معلومات بیرمس ایکن, "عملیات نینگ اینگ یقین بیر وقتده" تکمیل بوله دیگن لیگی نی معلوم قیلدی.
نایجریاده ترور تشکیلاتی بوکو حرام گه قرشی حربی عملیات اویوشتیریلدی
